Source: https://www.vsonline.sk/33/komentar-k-zp-134-priemerny-zarobok-na-pracovnopravne-ucely-uniqueidmRRWSbk196FPkyDafLfWAC8laH3xR2zeNqtGk_uLy2evCdKM-gTPsg/?serp=1&version_year=2015&uri_view_type=18
Timestamp: 2018-07-19 17:23:37+00:00
Document Index: 4282540

Matched Legal Cases: ['§ 131', '§ 133', '§ 131', '§ 131', '§ 191', '§ 40', '§ 131', '§ 83', '§ 83']

5.2 § 131- § 133 Zrážky zo mzdy a poradie zrážok
Hore5.2.1 Komentár k ZP § 131 Zrážky zo mzdy a poradie zrážok
§ 131 upravuje pravidlá, za akých možno vykonávať zrážky zo mzdy, ako aj pravidlá pre poradie zrážok.
Podľa § 191 ods. 3 Zákonníka práce ak zamestnanec uznázáväzok nahradiť škodu v určenej sume a ak s ním zamestnávateľ dohodne spôsob náhrady, je zamestnávateľ povinný uzatvoriť dohodu písomne, inak je dohoda neplatná. Osobitná písomná dohoda nie je potrebná, ak škoda bola už uhradená.
Podľa § 40 ods. 6 Zákonníka práce „Fyzická osoba je povinná informovať zamestnávateľa o skutočnostiach, ktoré bránia výkonu práce alebo ktoré by mohli zamestnávateľovi spôsobiť ujmu, a o dĺžke pracovného času u iného zamestnávateľa ak ide o mladistvého.“.
Podľa § 131 ods. 8 Zákonníka práce „Ak zamestnanec nastúpi do pracovného pomeru k inému zamestnávateľovi, zostáva poradie, ktoré získali pohľadávky podľa odsekov 4 a 5, zachované aj u nového zamestnávateľa. Povinnosť vykonávať zrážky vzniká novému zamestnávateľovi už dňom, keď sa od zamestnanca alebo od doterajšieho zamestnávateľa dozvie, že sa vykonávali zrážky zo mzdy a pre aké pohľadávky. To isté platí aj o vykonávaní zrážok zo mzdy podľa odseku 7, ak v dohode o zrážkach zo mzdy nebol tento účinok výslovne vylúčený.“.
Podľa § 83 ods. 1 zákona č. 233/1995 Z. z. „Ak sa po doručení príkazu na začatie exekúcie platiteľovi mzdy platiteľ mzdy zmení, vzťahuje sa príkaz na začatie exekúcie a exekučný príkaz aj na mzdu povinného u nového platiteľa mzdy.“.
Podľa § 83 ods. 2 zákona č. 233/1995 Z. z. „Povinnosť vykonávať zrážky zo mzdy vzniká novému platiteľovi mzdy už dňom, keď sa od povinného alebo od doterajšieho platiteľa mzdy dozvie, že bol vydaný príkaz na…